NaiveNeuron/SloPal huggingface dataset:
M. Dzurinda, predseda vlády SR: (2002-04-11):
Vážený pán poslanec, včera 10. apríla sme schválili a poslali do Národnej rady za oblasť pôdohospodárstva nasledujúce zákony: návrh zákona, ktorým sa mení a dopĺňa zákon o niektorých opatreniach na usporiadanie vlastníctva k pozemkom v znení niektorých predpisov, návrh zákona, ktorým sa mení a dopĺňa zákon o vinohradníctve a vinárstve a o zmene zákona o rozvoji rastlinnej výroby v znení neskorších predpisov, návrh zákona o veterinárnej starostlivosti a o zmene niektorých zákonov, návrh zákona, ktorým sa mení a dopĺňa zákon o ekologickom poľnohospodárstve, návrh zákona, ktorým sa mení a dopĺňa zákon o odrodách a osivách. Okrem týchto návrhov je na prerokovanie v Národnej rade Slovenskej republiky pripravený vládny návrh zákona o výrobe a uvádzaní liehu na trh. Vzhľadom na skutočnosť, že na rokovanie vlády je predložený aj návrh zákona, ktorým sa mení a dopĺňa zákon o pozemkových úpravách, usporiadaní pozemkového vlastníctva v pozemkových úradoch, Pozemkovom fonde a o pozemkových spoločenstvách v znení neskorších predpisov, predpokladáme, že aj tento bude predložený do Národnej rady ešte v tomto volebnom období. To bola oblasť poľnohospodárstva. Oblasť životného prostredia. V tomto volebnom období plánujeme predložiť do Národnej rady ešte nasledujúce zákony: návrh zákona o ochrane ovzdušia, návrh zákona o enviromentálnom označovaní výrobkov. Tento už bol predložený do Legislatívnej rady na budúci týždeň. Rovnako na budúci týždeň prerokuje Legislatívna rada návrh zákona o systéme enviromentálne orientovaného riadenia auditu. Po prvom rokovaní v Legislatívnej rade sú dva zákony: návrh zákona, ktorým sa mení a dopĺňa zákon o ochrane prírody a krajiny a návrh zákona o obaloch a odpadoch z obalov. Vypracovanie návrhov prioritných zákonov vyplynulo priamo z uznesenia vlády č. 1154 z 12. decembra minulého roku k prioritným úlohám vlády vyplývajúcich z pravidelnej správy Európskej komisie o pripravenosti Slovenska na členstvo v Európskej únii. Všetko, pán predseda. J. Migaš, predseda NR SR: Pán poslanec? L. Ambróš, poslanec: Ako doplňujúcu otázku by som sa chcel spýtať, ktoré zo zákonov, ktoré sú v prerokúvaní a ktoré ste ešte neodovzdali do Národnej rady, je šanca, že stihnete do termínu odovzdania do Národnej rady, lebo termín je, myslím si, 26. apríla. J. Migaš, predseda NR SR: 27. apríla. Pán predseda vlády, nech sa páči.
Žiga, Peter, podpredseda NR SR (2023-11-21):
Ďalším vystupujúcim v rozprave by mala byť pani poslankyňa Kolíková. Keďže ju nevidím v sále, prepadá jej poradie. Bude nasledovať pán poslanec Šipoš.
J. Líška, poslanec: (2010-02-09):
Odporúčam, aby výbory návrh prerokovali do 30 dní a gestorský výbor do 31 dní od jeho prerokovanie. Prosím, dajte hlasovať.
Hlina, Alojz, poslanec NR SR (2015-05-05):
Pán minister práve tuná predsedovi hovoril, že sa bojí sedieť blízko mňa, lebo sa bojí, že mu jednu asi, neviem čo, vypálim alebo čo... Ale vôbec som to nemal v úmysle. Problém je, že je nejaký rokovací poriadok, najväčší, najväčšia... (prerušenie vystúpenia okoloidúcim navrhovateľom, ktorý sa pristavil sa pri rečníkovi, dôverne mu niečo hovoriac), najväčšia žaba, ktorá sedí na prameni, pán Číž tu momentálne nie je, ale on to tu všetko stráži, tak ja som si dovolil len v jeho mene povedať... (Prerušenie vystúpenia predsedajúcim.)
Richter, Ján, minister práce, sociálnych vecí a rodiny SR (2013-09-12):
Ďakujem za slovo. Pán predseda Národnej rady, vážené panie poslankyne, páni poslanci, návrh zákona, ktorým sa mení a dopĺňa zákon č. 125/2006 Z. z. o inšpekcii práce a zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákona, sa predkladá v súlade s Programovým vyhlásením vlády Slovenskej republiky na roky 2012 až 2016. Cieľom predloženého návrhu zákona je podporiť zamestnanosť zabezpečovanú v pracovnoprávnych vzťahoch a orientovať činnosť orgánov inšpekcie práce na dozor a poradenstvo v pracovnoprávnych vzťahoch v oblasti bezpečnosti ochrany zdravia pri práci. Na tento účel navrhujeme najmä rozšíriť vymedzenie závažných porušení pracovnoprávnych predpisov a presiahnutie rozsahu evidovaného pracovného času pri práci vykonávanej na základe dohody a brigádnickej práci študentov a dohody o pracovnej činnosti, zvýšiť pokutu za porušenie zákazu nelegálneho zamestnávania pri nelegálnom zamestnávaní dvoch a viacerých osôb a tiež riešiť zvýšenie poriadkovej pokuty, zrušiť pôsobnosť orgánov inšpekcie práce v niektorých záležitostiach trhového dohľadu vykonávaného podľa osobitných predpisov. Návrhom zákona sa novelizujú aj ďalšie súvisiace zákony, a to zákon č. 5/2004 Z. z. o službách zamestnanosti, v ktorom sa najmä navrhuje, aby sa zamestnanci ústredia práce a úradov práce vykonávajúci kontrolnú činnosť preukazovali preukazom kontrolóra, ktorým ho bude vydávať ústredie práce a úrady práce, zákon č. 82/2005 Z. z. o nelegálnej práci a nelegálnom zamestnávaní, v ktorom sa najmä navrhuje upraviť prechod povinnosti zaplatiť administratívnu pokutu uloženú za nelegálne zamestnávanie na právnickú osobu alebo fyzickú osobu podieľajúcu sa na predmetnej dodávke práce, tovaru alebo poskytovaní služieb, a to aj v prípade nelegálneho zamestnávania občana Slovenskej republiky alebo občana iného členského štátu Európskej únie a nielen v prípade nelegálneho zamestnávania štátneho príslušníka tretej krajiny. Návrhom zákona sa tiež reaguje na poznatky z aplikačnej praxe a na úpravu súvisiacich právnych predpisov. V závere chcem uviesť že pozmeňujúce a doplňujúce návrhy 1 až 6, ktoré sú uvedené v spoločnej správe, akceptujeme, a odporúčam plénu Národnej rady ich schváliť. Ďakujem pekne, pán predseda, skončil som.
Jurzyca, Eugen, poslanec NR SR (2015-01-29):
Ďakujem pekne. Ja len k tomu kasínokapitalizmu a bublinám a neprirodzenému kapitalizmu alebo tomu, ako to bolo nazvané a zožalo aplauz v sále, tak som chcel povedať, že reálne ľudstvo v tomto kapitalizme za prvú dekádu 21. storočia vyprodukovalo viac než za prvých 19. storočí svojej histórie, keď ešte nebol tento kapitalizmus. A potom akciové trhy jednoznačne ukazujú, že nech si zoberiete ktorýchkoľvek 30 rokov za ostatných sto rokov, aj tie tridsaťročné periódy, ktoré obsahovali vojny, tak reálny výnos priemeru akciových trhov a dlhopisov je okolo 5 až 6 % reálne. Ďakujem.
Danko, Andrej, podpredseda NR SR (2024-01-16):
Poprosím, vráťte čas pánovi poslancovi Grendelovi.
Figeľ, Ján, podpredseda NR SR (2013-12-03):
Ďalším prihláseným do rozpravy je pán poslanec Alojz Hlina, svoje vystúpenie, teda svoju prihlášku ruší, takže vyhlasujem týmto rozpravu za skončenú. Chce sa k nej vyjadriť navrhovateľ? Nech sa páči, pán minister.
Miškov, Juraj, minister hospodárstva SR (2010-12-02):
Vážený pán predsedajúci, vážené panie poslankyne, vážení páni poslanci, dovoľte mi, zaujať aspoň krátke stanovisko k pánom poslancom. Z rozpravy k pánovi Pavlisovi sa nebudem vyjadrovať, ja som vôbec nepochopil vlastne, čo to pán Pavlis rieši, pretože návrh zákona rieši úplne inú podstatu. K pánovi Jahnátkovi by som sa veľmi krátko vyjadril týmto spôsobom. Pán, vážený poslanec, vládny návrh zákona nerieši nijakým spôsobom dobu uskladňovania ropy a ropných produktov, čiže to som veľmi nepochopil. Vládny zákon rieši zabezpečovanie financovania tvorby núdzových zásob ropy a ropných produktov. O tom je tento návrh zákona. Navrhovaný zákon považujeme za spravodlivejší ako doterajší systém, pretože je adresnejší a náklady na tvorbu týchto núdzových zásob budú znášať tí, ktorí tieto produkty v prvom rade využívajú, to znamená, že ich nebudú znášať všetci občania Slovenskej republiky. V tom je podstata toho zákona. Ďalšia podstata toho zákona spočíva v tom, že budeme tvoriť tento príspevok na mimorozpočtovom účte Správy štátnych hmotných rezerv. V návrhu zákona je napísané, že bude príjmom štátneho rozpočtu, ale je určený vyslovene na tvorbu týchto núdzových zásob. Je to napísané v návrhu zákona, takže k tomuto by som sa možno viac nevyjadroval. Vzhľadom na to, teda že vo vašom vystúpení nezaznel z môjho pohľadu ani jeden relevantný argument, nevidím najmenší dôvod, prečo by poslanci nemali s navrhovaným vládnym návrhom zákona súhlasiť a hlasovať za. Ďakujem veľmi pekne.
Kaliňák, Robert, podpredseda vlády a minister vnútra SR (2013-03-14):
Ďakujem veľmi pekne. Vážená pani podpredsedníčka, vážené dámy poslankyne, páni poslanci, dovoľte, aby som z poverenia predsedu vlády a v znení príslušných ustanovení rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády z dôvodov ich pracovných ciest a oznámil ministrov poverených ich zastupovaním. Neprítomný je podpredseda vlády pre investície Ľubomír Vážny (pracovná cesta mimo Bratislavy), zastúpi ho minister životného prostredia Peter Žiga. Podpredseda vlády a minister financií Peter Kažimír má plánované prijatie, zastúpi ho minister dopravy a výstavby a regionálneho rozvoja Ján Počiatek.
Laššáková, Jana, podpredsedníčka NR SR (2015-05-22):
Ďakujem pekne, pani podpredsedníčka, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre sociálne veci, poslancovi Jozefovi Mihálovi. Nech sa páči, pán poslanec, máte slovo.
S. Kahanec, poslanec: (2010-02-02):
Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky, zákonmi a medzinárodnými zmluvami, ktorými je Slovenská republika viazaná, ako aj s právom Európskych spoločenstiev a Európskej únie, o tom, aký bude mať predložený návrh dopad na verejné financie. Návrh predpokladá pozitívny vplyv na obyvateľov a hospodárenie podnikateľskej sféry, nepredpokladá priamy vplyv na životné prostredie, predpokladá pozitívny vplyv na zamestnanosť, ako aj na podnikateľské prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje aj doložku zlučiteľnosti s právom Európskych spoločenstiev a s právom Európskej únie. Podľa tejto doložky problematika návrhu zákona je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 18. januára 2010 č. 1459 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre sociálne veci a bývanie, Výbor Národnej rady Slovenskej republiky pre zdravotníctvo, Výbor Národnej rady Slovenskej republiky pre obranu a bezpečnosť a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 31 dní odo dňa jeho pridelenia. Pani predsedajúca, otvorte, prosím, všeobecnú rozpravu.
Pčolinský, Peter, podpredseda NR SR (2023-03-23):
Nech sa páči.
Ráž, Jozef, minister dopravy SR (2024-02-09):
Vážený pán predseda Národnej rady Slovenskej republiky, vážené pani poslankyne, páni poslanci, dovoľte mi uviesť vládny návrh zákona, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov v znení zákona č. 231/2023 Z. z. Súčasne platná právna úprava zákona č. 222/2022 Z. z. o štátnej podpore nájomného bývania obsahuje relatívne podrobnú úpravu Agentúry štátom podporovaného nájomného bývania vrátane značne neštandardnej úpravy jej orgánov. Ide o dôsledok novelizácie tohto zákona zákonom č. 231/2023 Z. z., v ktorom sa cez pozmeňujúci a doplňujúci návrh v druhom čítaní v Národnej rade Slovenskej republiky uskutočnilo viacero podstatných zmien. Medzi tieto zmeny patrí zmena spôsobu kreácie členov predstavenstva agentúry, ktorá bola dovtedy upravená v jeho stanovách. Podľa platného znenia sú členovia predstavenstva agentúry volení a odvolávaní Národnou radou Slovenskej republiky na návrh aspoň pätnástich poslancov Národnej rady Slovenskej republiky na sedemročné funkčné obdobie. Členov predstavenstva agentúry je pritom možné odvolať len dôvodov taxatívne uvedených v zákone, čo je obmedzenie spôsobilosti na právne úkony, nespôsobilosť zo zdravotných dôvodov vykonávať funkciu po dlhší čas ako je šesť mesiacov. Takáto právna úprava je značne neštandardná, pretože voľbou členov predstavenstva agentúry v Národnej rade získavajú títo členovia silnú legitimitu a mandát v právnickej osobe, ktoré nie je kontrolným orgánom verejnej moci, ani nie je zložkou systému bŕzd a protiváh v rámci deľby moci. Ide o nesystémový krok, ktorý vytvára precedens, kedy výkonná zložka moci bude zákonodarcom oberaná o personálne rozhodnutia v ústredných orgánoch štátnej správy a v iných vládnych organizáciách a štátnych podnikoch. Táto právna úprava je problematická aj z toho dôvodu, že zakladatelia agentúry, ktorí v zmysle ich stanov tvoria najvyšší orgán agentúry, nemajú žiadnu kreačnú právomoc voči členom predstavenstva. V nadväznosti na uvedené sa navrhuje, aby sa v zákone o štátnej podpore nájomného bývania zmenil spôsob kreácie členov predstavenstva agentúry tak, aby ich vymenúvala a odvolávala členská schôdza agentúry. Zároveň sa navrhuje, aby sa zo zákona vypustilo sedemročné funkčné obdobie členov predsedníctva a taxatívny výpočet odvolávacích dôvodov, teda neštandardné prvky tejto právnej úpravy, ktoré ohrozujú funkčnosť agentúry. Vážený pán predseda, vážené panie poslankyne, vážení páni poslanci, dovoľujem si vás požiadať o podporu predloženého vládneho návrhu zákona. Ďakujem pekne.
Duchoň, Daniel, poslanec NR SR (2014-09-11):
Ďakujem za slovo. Vážená pani predsedajúca, dovoľte mi, prosím, aby som ako určený spravodajca výboru predniesol spoločnú správu výboru Národnej rady o výsledku prerokovania návrhu skupiny poslancov Národnej rady na vydanie zákona, ktorým sa mení a dopĺňa zákon č. 582/2004 o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 1056), vo výboroch Národnej rady v druhom čítaní. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného návrhu zákona. Národná rada uznesením č. 1229 z 27. júna 2014 pridelila návrh skupiny poslancov týmto výborom Národnej rady: výboru pre financie a rozpočet, ústavnoprávnemu výboru, výboru pre verejnú správu a regionálny rozvoj. Gestorský výbor nedostal do začiatku rokovania stanoviská poslancov. K predmetnému návrhu zákona zaujali výbory tieto stanoviská. Odporúčanie pre Národnú radu návrh schváliť s pozmeňujúcimi a doplňujúcimi návrhmi: výbor pre financie a rozpočet uznesením č. 322 zo dňa 4. septembra 2014, ústavnoprávny výbor uznesením č. 459 zo dňa 2. septembra 2014, výbor pre verejnú správu a regionálny rozvoj uznesením č. 177 zo dňa 4. septembra 2014. Z uznesení výborov uvedených pod bodom III tejto správy vyplynuli tieto pozmeňujúce a doplňujúce návrhy uvedené pod bodom štyri tejto spoločnej správy. Gestorský výbor odporúča o návrhoch výborov, ktoré sú uvedené v spoločnej správe, hlasovať takto: o bodoch spoločnej správy č. 1, 2, 3, 5, 6, 7, 8, 9, 10, 11 hlasovať spoločne s návrhom gestorského výboru schváliť. O bode spoločnej správy č. 4 hlasovať s návrhom gestorského výboru neschváliť. Gestorský výbor na základe stanovísk výborov vyjadrených v uzneseniach uvedených pod bodom III tejto správy a v stanoviskách poslancov odporúča Národnej rade Slovenskej republiky návrh skupiny poslancov na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 1056), schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 327 z 9. septembra 2014. Výbor ma určil za spoločného spravodajcu výborov. Súčasne ma poveril, po prvé, predniesť spoločnú správu výborov na schôdzi Národnej rady, a po druhé, navrhnúť Národnej rade postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy. Pani, vážená pani predsedajúca, ďakujem, skončil som. Dovoľte, prosím, aby ste otvorila rozpravu. Ďakujem.
P. Hrušovský, predseda NR SR: (2005-12-15):
(Hlasovanie.) 129 prítomných, 122 za návrh, 4 sa zdržali, 3 nehlasovali. Návrh sme schválili. Prosím ďalší návrh, pán poslanec.
M. Hort, podpredseda NR SR: (2008-09-17):
návrhu poslanca Národnej rady Slovenskej republiky Vladimíra Palka na vydanie zákona, ktorým sa mení zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov . Tento návrh ste dostali ako tlač 752 a návrh na jeho pridelenie na prerokovanie výborom je v rozhodnutí č. 769. Dávam teraz slovo navrhovateľovi poslancovi Vladimírovi Palkovi, aby návrh zákona uviedol. Nech sa páči.
Laurenčík, Milan, podpredseda NR SR (2022-02-25):
Poslednú faktickú poznámku má pán poslanec Peter Pellegrini. Nech sa páči.
Hrnčiar, Andrej, podpredseda NR SR (2017-06-13):
Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 549. Návrh na jeho pridelenie na prerokovanie výborom je v rozhodnutí číslo päťsto... (Reakcia z pléna.) Pardon, áno (reakcia z pléna) je, áno, áno, áno. Ospravedlňujem sa. Takže ešte raz. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 564, návrh na jeho pridelenie na prerokovanie výborom je v rozhodnutí č. 587. Takže nech sa páči, pán podpredseda vlády Slovenskej republiky pre investície a informatizáciu, uveďte zákon.
Tomanová, Viera, poslankyňa NR SR (2011-05-18):
Ďakujem pekne, pán predsedajúci. Ja chcem v prvom rade poďakovať za veľmi dobré vystúpenie pána poslanca Marka Maďariča a veľmi sa teším, že sú to poslanci strany SMER – sociálna demokracia, ktorí vedia vystúpiť s rozvahou, s rozumom a skutočne s obrovským prehľadom, či už po politickej stránke, alebo odbornej stránke. Musím povedať, že nekonečná malosť pána ministra, ale napríklad aj ďalších koaličných poslancov, s ktorou vystupujú k tejto problematike z hľadiska poznania veci, je úbohá. Je skutočne ohromná a ohromujúca. Pán poslanec Jurčík, vy ma zarážate každým možným cólom, to, čo ste tu povedali. A nedá mi povedať jedno, ešte raz prosím, necitovala som v žiadnom prípade ani ja, ani pán poslanec Maďarič necitoval žiadnych socialistov. Citovali sme, prosím, uznávané ekonomické a neekonomické celebrity v tejto oblasti. A myslím si, ku všeobecnému prehľadu vzdelanosti každého z nás by malo patriť poznanie či socialistických, alebo marxistických, alebo nemarxistických filozofií. Aj tá marxistická filozofia je potrebná, aby ste ju poznali.
Kollár, Boris, predseda NR SR (2022-03-24):
(Zaznievanie gongu.) Kolegovia, chcem vás informovať o záveroch poslaneckého grémia. Hovorili sme o možnom prerokovaní a dátume mimoriadnej schôdze na odvolanie pána ministra Romana Mikulca a dohodli sme sa, že v prípade, že koalícia dohodne dnes súdnu mapu a stavebný zákon, a tým pádom tieto dva zákony pôjdu zajtra ráno a nebude sa to naťahovať, tak by sme dorokovali tieto dva zákony a potom by sme otvorili túto mimoriadnu schôdzu a prebrali by sme to odvolávanie zajtra. V prípade, že by sa nám to nejako posúvalo, tak sme sa dohodli, že zajtra o päť minút jedenásť, pred hlasovaním ešte raz zvoláme poslanecké grémium a konsenzom sa nejako dohodneme, koalícia s opozíciou, akým spôsobom spustíme túto schôdzu, či to bude ešte v piatok, alebo či to bude až na budúci týždeň. Ďakujem za porozumenie a teraz budeme pokračovať v rokovaní Národnej rady. Ďalším bodom programu je návrh poslancov... počkajte, pustite mi, či náhodou už sme neni náhodou už po, už v rozprave. (Reakcia z pléna.) Sme, že? (Reakcia z pléna.) Dobre, pokračujeme, áno, sociálne služby. Sme v rozprave. Vystúpi pán poslanec Nemec Richard, nech sa páči. Pán poslanec, máte slovo. (Reakcia navrhovateľa.) Prosím monitor mi prestaviť. (Reakcie z pléna.) Prosím technika, prestavte mi. Prosím, je to, je to, návrh zákona má tlač 912, prosím. (Reakcie z pléna.) Tak preto to hovorím, preto hovorím, aby to opravili. Je to, návrh zákona má tlač 912. (Reakcie z pléna.) Áno, v rozprave vystúpi pán poslanec Kočiš, nech sa páči. [Pokračovanie rokovania o návrhu poslancov Národnej rady Slovenskej republiky Petra Pellegriniho, Erika Tomáša, Denisy Sakovej, Richarda Rašiho a Matúša Šutaj Eštoka na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) , tlač 912.]
Fecko, Martin, poslanec NR SR (2013-12-03):
Ďakujem pekne, páni kolegovia. Áno, dal som to všeobecne za to obdobie dvadsiatich rokov, že viac-menej konečne pristupujeme k tomu. Áno, bolo to tak, že dal som to paušálne za to obdobie, ktoré vlastne ja som v politike nebol. To znamená, že tak to vnímajú občania. Takže áno, je to tak, ako ste povedali, zmrazujeme, ale beriem to všeobecne, že viac-menej platy naše nešli dole. Nešli dole a to je problém. Ďakujem.
Blanár, Juraj, podpredseda NR SR (2021-10-26):
Vážené panie poslankyne, páni poslanci, poprosím vás, aby ste zaujali miesto v rokovacej sále, aby sme mohli začať rokovanie o naplánovanom termínovanom bode v rámci 40. schôdze Národnej rady Slovenskej republiky. Poprosím ešte technikov, aby synchronizovali čas, ktorý máme rozdielny na svetelných tabuliach, aby to nevytváralo nejaký zmätok. Vážené panie poslankyne, páni poslanci, otváram 5. rokovací deň 48. schôdze Národnej rady Slovenskej republiky. Na dnešnom rokovacom dni o ospravedlnenie požiadali títo páni poslanci: Martin Borguľa, Ján Ferenčák, Peter Liba, Anna Mierna, Boris Susko, Jozef Šimko, Mária Šofranko, Vojtech Tóth, Jarmila Vaňová. Na zahraničnej pracovnej ceste je predseda výboru Juraj Krúpa. Toľko z obligatórnych informácií na začiatok dnešného dňa. Budeme pokračovať schváleným programom. Pristúpime k rokovaniu o návrhu skupiny poslancov na vyslovenie nedôvery členovi vlády Slovenskej republiky Richardovi Sulíkovi, poverenému riadením ministerstva hospodárstva Slovenskej republiky. Tento návrh je pod parlamentnou tlačou 747. Uvedený návrh bol podľa § 109 ods. 3 zákona o rokovacom poriadku pridelený na prerokovanie všetkým výborom Národnej rady s tým, že ako gestorský bol určený výbor pre hospodárske záležitosti. Taktiež bol zaslaný vláde na zaujatie stanoviska. Udeľujem teraz slovo poverenému pánovi poslancovi za skupinu poslancov Robertovi Ficovi, aby, ako som už uviedol, za skupinu poslancov tento návrh predniesol. Nech sa páči, pán poslanec, máte slovo. (Rokovanie o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi Sulíkovi, poverenému riadením Ministerstva hospodárstva Slovenskej republiky , tlač 747.)
Bugár, Béla, podpredseda NR SR (2017-06-16):
Pán poslanec Baránik.
Šeliga, Juraj, podpredseda NR SR (2020-07-24):
Pán poslanec Kašper.
Sulík, Richard, predseda NR SR (2011-09-13):
Pán poslanec Šuca.
Paška, Pavol, predseda NR SR (2014-05-27):
Pani poslankyňa Nicholsonová do rozpravy.
Danko, Andrej, podpredseda NR SR (2024-09-25):
Takže sa vás pýtam, pani poslankyňa, ste ochotná opustiť rokovaciu miestnosť? (Reakcia z pléna.) Dobre, keďže... (Reakcie z pléna.) Nie, nie, ja som predsedajúci teraz, dobre? (Reakcie z pléna.) Áno, tak ešte raz, pán poslanec, pri všetkej úcte, rešpektujte. Takže ste neuposlúchla, pani poslankyňa, výzvu, vykazujem vás z rokovacej sály a požiadam pána povereného predsedu Národnej rady o zvolanie poslaneckého grémia k výkladu nálepiek na počítači. (Reakcie z pléna.) Pani poslankyňa, upozorňujem vás, že dnes máte neospravedlnený deň a nemôžte byť v rokovacej sále okrem hlasovania. Nech sa páči. (Krátka prestávka.)
P. Paška, predseda NR SR: (2008-10-29):
Poprosím teraz kolegyňu pani poslankyňu pani Vaľovú, aby uvádzala hlasovanie v druhom čítaní o vládnom návrhu zákona o peňažných príspevkoch na kompenzáciu ťažkého  zdravotného postihnutia a o zmene a doplnení niektorých zákonov. Je to tlač 733. Vážené pani poslankyne, vážení páni poslanci, chcem vás požiadať naozaj o pozornosť, pretože hlasovanie vzhľadom na počet, ako aj rozsah pozmeňujúcich návrhov bude náročné.
P. Farkas, poslanec: (2003-02-26):
Po predložení správy do Národnej rady predseda svojím rozhodnutím č. 126 z 5. februára 2003 pridelil na prerokovanie uvedenú správu výboru pre financie, rozpočet a menu. Výbor predloženú správu prerokoval 18. februára 2003 a prijal k nej uznesenie č. 56, v ktorom konštatoval, že vo voľbách do Národnej rady v dňoch 20. a 21. septembra 2002 kandidovalo celkom 26 politických strán a politických hnutí, ďalej, podľa § 3a ods. 1 tohto zákona do 21. 10. 2002 správu o výdavkoch na propagáciu pred voľbami zaslalo do Národnej rady v stanovenom termíne 5 politických strán, po stanovenom termíne 4 politické strany a správu vôbec nezaslalo 17 politických strán, na ministerstvo financií zaslalo správu v stanovenom termíne 18 politických strán, po stanovenom termíne 8 politických strán s tým, že 1 politická strana zaslala správu až dodatočne na výzvu ministerstva financií. Ďalej, výbor v uznesení konštatoval, že zákonom stanovenú najvyššiu prístupnú sumu výdavkov prekročila 1 strana, a to Aliancia nového občana, o 940 125 korún a 20 halierov, čo je nad prípustnú 5-percentnú toleranciu. Výbor uvedenú správu zobral na vedomie a taktiež odporučil Národnej rade Slovenskej republiky správu zobrať na vedomie. Ďakujem. Pán predseda, môžete otvoriť rozpravu.
Puci, Róbert, poslanec NR SR (2024-09-26):
Ja chcem oznámiť len kolegom z hospodárskeho výboru, že výbor budeme mať v pondelok o štrnástej hodine v našej zasadacej miestnosti.
Hrušovský, Pavol, podpredseda NR SR (2011-09-13):
Takže najskôr vrátiť, potom nepokračovať. (Reakcie z pléna.) Nie šesťkrát. Ja si myslím, že sa vieme dohodnúť na zlúčení o hlasovaní tých, ktoré sú...
Demian, Jaroslav, poslanec NR SR (2014-11-26):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 143 poslancov, za 101, zdržalo sa 42 poslancov. Konštatujem, že body zo spoločnej správy okrem bodu 5 sme schválili.
Danko, Andrej, predseda NR SR (2017-06-14):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Michalovi Bagačkovi.
A. Záborská, poslankyňa: (2001-11-06):
Výbor Národnej rady pre zdravotníctvo ako gestorský výbor k návrhu poslanca Národnej rady Slovenskej republiky Petra Finďa na vydanie zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov, neschválil spoločnú správu výborov Národnej rady, pretože návrh, aby výbor prijal spoločnú správu, nezískal súhlas nadpolovičnej väčšiny prítomných členov výboru v zmysle § 52 ods. 4 zákona Národnej rady Slovenskej republiky o rokovacom poriadku. Zo 7 prítomných členov výboru za návrh hlasovali 2 poslanci, nikto nebol proti a 5 poslancov sa zdržalo hlasovania. Z uvedeného dôvodu predkladám ako spoločná spravodajkyňa určená gestorským výborom túto informáciu. Národná rada Slovenskej republiky uznesením č. 1602 zo 17. septembra 2001 po prerokovaní návrhu poslanca Národnej rady Slovenskej republiky Petra Finďa na vydanie zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov, v prvom čítaní rozhodla, že podľa § 73 ods. 3 rokovacieho poriadku prerokuje uvedený materiál v druhom čítaní a prideľuje návrh podľa § 74 ods. 1 ústavnoprávnemu výboru a Výboru Národnej rady pre zdravotníctvo. Gestorský výbor nedostal do 17. októbra 2001 žiadne stanoviská poslancov Národnej rady, ktorí nie sú členmi výborov. Ústavnoprávny výbor Národnej rady prerokoval návrh pána poslanca a odporúčal návrh schváliť so zmenami a doplnkami, ktoré máte uvedené v spoločnej správe. Výbor Národnej rady Slovenskej republiky pre zdravotníctvo rokoval o návrhu poslanca Národnej rady Slovenskej republiky Petra Finďa na vydanie zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov, a po rozprave na základe návrhu na uznesenie, v ktorom spravodajca odporúčal súhlasiť s predloženým návrhom s pripomienkami, Výbor Národnej rady pre zdravotníctvo pristúpil k hlasovaniu. Z celkového počtu 10 bolo 8 poslancov prítomných. Za návrh hlasovali 2, proti návrhu hlasoval 1 a 5 poslancov sa zdržalo hlasovania. Podpredseda výboru konštatoval, že podľa § 52 ods. 4 zákona Národnej rady o rokovacom poriadku nebolo prijaté platné uznesenie. Ako spoločná spravodajkyňa navrhujem, aby sa otvorila rozprava a po rozprave aby sa hlasovalo o pozmeňujúcich a doplňujúcich návrhoch tak ako ich navrhol Ústavnoprávny výbor Národnej rady. Zároveň sa prihlasujem do rozpravy ako prvá. Ďakujem pekne.
Grendel, Gábor, podpredseda NR SR (2021-05-03):
Do rozpravy sa teraz prihlásila pani vicepremiérka Veronika Remišová, nech sa páči.
P. Hrušovský, podpredseda NR SR: (2001-12-06):
J. Cuper, poslanec: Pán predsedajúci, mám procedurálny návrh. Prerokúvame veľmi závažný zákon - návrh štátneho rozpočtu na budúci rok. Pohľad do lavíc vládnej koalície, najmä SDKÚ a členov vlády Mikuláša Dzurindu je alarmujúci, preto vás prosím, aby ste zabezpečili okamžite ich účasť na rokovaní, aby ste zavolali do hostinca Ľuba Romana, novopečeného predsedu Bratislavského kraja, aby pán Dzurinda prestal oslavovať Mikuláša, lebo niet na to nijaký dôvod, a jeho politickí súkmeňovci z SDKÚ sa zúčastnili na prerokovaní bodu, ktorý sa dotýka budúcoročného rozpočtu. Je to veľká neúcta k občanom Slovenskej republiky. Prosím vás o to, aby ste zavolali. Dozvedel som sa to z novinárskej obce.
Mikloško, Jozef, poslanec NR SR (2015-12-02):
Ja ďakujem za príspevky, samozrejme, viete, že podľa zákona... Funguje to?
Laššáková, Jana, podpredsedníčka NR SR (2014-06-12):
Vyhlasujem všeobecnú rozpravu za skončenú. Pani navrhovateľka, chcete zaujať k rozprave stanovisko? (Reakcia navrhovateľky.) Nie. Pán spravodajca? (Reakcia spravodajcu.) Áno. Nech sa páči, pán poslanec.
Paška, Pavol, predseda NR SR (2013-10-16):
Ďakujem pekne, pán minister. Pán spravodajca, chcete reagovať? (Reakcia spravodajcu.) Nie. Prerušujem rokovanie o tomto bode programu. Vyhlasujem obedňajšiu prestávku, budeme pokračovať v rokovaní o štrnástej popoludní. (Prerušenie rokovania o 11.57 hodine.) (Pokračovanie rokovania o 14.00 hodine.)
Petrák, Ľubomír, poslanec NR SR (2014-11-10):
Ďakujem pekne za slovo. Potom poprosím technikov, aby sa mi pozreli aj na hlasovacie zariadenie, lebo mi nefunguje. Ja som chcel len jednu doplňujúcu otázku na vás, pán poslanec Kaník, lebo vy ste tu aj s vaším predrečníkom ako neuveriteľne čistý. Vy ste celé predchádzajúce obdobie boli aj v sociálnej, teda vo výbore pre sociálne veci a počuli sme aj v predchádzajúcom príspevku, že je tu nejaká nevýhodná zmluva. Ja sa spýtam, ak ste takto čistý, ak ste takýto zásadový, prečo ste nevyzvali pána poslanca Mihála, aby všetky nevýhodné zmluvy zrušil, ale tie zmluvy, ktoré vraj presahujú z obdobia 2009 až do tohto volebného obdobia, vám dnes vadia. Keď ste boli vo funkciách, vám nevadili, vtedy ste ich prikrývali, alebo ako to bolo?
P. Paška, predseda NR SR: (2008-05-14):
Otváram rozpravu. Písomnú prihlášku nemám. Preto sa pýtam, dámy a páni, kto sa chce prihlásiť do rozpravy ústne. Nik. Vyhlasujem rozpravu za skončenú. Pán navrhovateľ, pravdepodobne nie je sa k čomu vyjadriť. Takže prerušujem rokovanie o tomto bode programu. Teraz poprosím pána poslanca Fedora, aby v prvom čítaní uviedol návrh poslanca Národnej rady Slovenskej republiky Martina Fedora na vydanie zákona, ktorým sa mení a dopĺňa zákon č. 129/2002 Z. z. o integrovanom záchrannom systéme v znení neskorších predpisov . Nech sa páči.
P. Paška, predseda NR SR: (2009-02-04):
(Hlasovanie.) 140 prítomných, 78 bolo za, 59  sa zdržalo, 3 nehlasovali. Návrh zákona do druhého čítania sme schválili. Ďalej.
Glváč, Martin, podpredseda NR SR (2018-09-19):
Jedna faktická poznámka, pán poslanec Heger. Končím možnosť prihlásiť sa. Nech sa páči.
Burian, Jozef, poslanec NR SR (2011-09-13):
Ďakujem pekne. Vážený pán predsedajúci, vážený pán minister, vážené kolegyne, kolegovia, je pravdou, že sme v piatok dlhšie diskutovali. Otázka je, že to ukončenie môjho alebo mojej rozpravy alebo ten dôvod, prečo som sa prihlásil, bol veľmi prozaický, žiadal som pána ministra, aby vystúpil v priebehu diskusie. Bohužiaľ, tak sa neudialo. Ja dávam návrh pánovi ministrovi, ja preruším svoju rozpravu, ak by vystúpil, a potom, aby som mohol vystúpiť, len neviem, či to bude možné, a neviem, či pán predsedajúci, ktorý má momentálne nejakú inú diskusiu, takúto aj alternatívu aj počuje. Ale vzhľadom k tomu, teda že asi predpokladám, že takáto alternatíva bude asi veľmi ťažko vyriešiteľná, takže dovoľte, aby som ešte niekoľko málo poznámok. Pán minister, ja sa pridávam k tomu návrhu, ktorý už tu bol, myslím, že aj pán poslanec Marcinčin si ho dával, aby sme návrh zákona dali znovu opäť na prepracovanie. A dávam taký návrh, pán minister, ak myslím si, že superhrubá mzda je niečo zbytočné, ktoré som zdôvodnil vo svojom vystúpení už minimálne dvakrát, a myslím si, že naďalej na tejto pozícii trvám. Ale dávam návrh, poďte diskutovať o prvom pilieri, myslím, že všetkým nám je jasné, že prvý pilier je kľúčovým, kľúčovým vôbec v sociálnej oblasti. Poďme sa baviť o nastavení tohto piliera. Osobne si myslím, že by bola škoda, že niektoré, možno aj pozitívne veci, ktoré sa nachádzajú v tomto zákone, by práve možno neprijatím alebo neprijatím, včasným prijatím by možno boli, možno boli zapadli prachom. A práve preto hovorím, dávam do pozornosti, poďme diskutovať o prvom pilieri, o nastavení tohto piliera. Myslím si, že bolo tu niekoľko aj z pozície teda koaličných poslancov, bolo tu niekoľkokrát namietané na, by som povedal, na niektoré veci a poukázané na veci, ktoré nie sú dobré alebo nie sú v súlade, a osobne myslím si, že by bolo dôležité, aby ste začali rozmýšľať práve tým kontextom filozofie zmeny prvého piliera. Myslím, že všetkým tým, ktorým záleží na budúcnosti Slovenska, asi vnímajú, že ten sociálny systém a zdravotníctvo budú kľúčovými nástrojmi udržateľnosti hrubého dlhu Slovenskej republiky a udržateľnosti rastu slovenskej ekonomiky, jasné, v kombinácii s vonkajším priestorom. Ale ak vnímame tento kontext ako veľmi dôležitý, myslím si, že by bolo dôležité, aby pán minister stiahol tento návrh zákona, stiahol superhrubú mzdu a začali by sme sa baviť o prvom pilieri ako dôležitom nástroji. Dávam do pozornosti, aj diskusia povedzme o hrubom dlhu mala nejaký kontext, bohužiaľ, do tejto diskusie opozícia nebola vôbec vtiahnutá a veľmi ľutujem toho, že keďže nebola vtiahnutá, nemala šancu nejakým spôsobom sa mať zmysluplne vyjadriť k týmto náležitostiam, ktoré tu boli predložené. Takže ešte raz, dávam návrh, pán minister, či teda budete mať vôbec záujem, ale, bohužiaľ, myslím si, že tu bude skôr rétorika SaS. SaS potrebuje superhrubú mzdu, potrebuje nejakým spôsobom zviditeľnenie, lebo superhrubá mzda, bohužiaľ, nerieši systémový problém. My sme všetci za zjednodušenie tohto systému, na to ale nepotrebujeme superhrubú mzdu. Ďakujem pekne za pozornosť.
Cigániková, Jana, poslankyňa NR SR (2017-03-28):
Ďakujem opozičným kolegom veľmi pekne za podporu. A ešte som chcela povedať, že čo som nestihla, ešte som nestihla prečítať dve strany, prečo je Budajov návrh pre mňa lepší. Ale veľmi dôležité pre mňa je ten moment, že práve ak schválime koaličný návrh, môže sa stať, že tie amnestie budú navždy pochované. A to práve preto, lebo Ústavný súd raz a navždy rozhodne, zatiaľ čo o Budajovom návrhu môžeme hlasovať znova a znova, napríklad aj keď sa zmení, zmení konštelácia v parlamente, práve preto sa veľmi obávam hlasovať za. Nechcem byť spolutvorcom toho, aby naozaj sme už o tomto nemohli rozhodovať. No a čo sa týka kolegov z vládnej koalície, no čo na to povedať, kolegovci, sedela som tu celú dobu, počúvala každého jedného diskutujúceho, zapisovala som si poznámky. Zodpovedne som sa snažila prísť na to, aké rozhodnutie je správne, lebo mi na tom záleží. A od vás príde výsmech. Áno, typické. Kým ja som tu sedela a počúvala, vy ste sedeli v bufete. Úplne typická, pani Vaľová, vy vždy perlíte, napriek svojmu veku, ale toto bolo že extra. Tak áno, priznávam, ja som mladá, ale učím sa byť múdra. Tým, že tu sedím, tým, že počúvam, tak aspoň sa o to snažím. Verím, že raz sa mi to podarí. Vy ste zrelšia, povedzme to tak, a múdrosti sa učíte hore v bufete. Takže prosím vás, tieto výčitky si nechajte pre svojich kolegov. Tak len toľko som chcela. Ďakujem. (Potlesk.)
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 131 poslancov, za 130, nehlasoval 1. Uvedený návrh pána poslanca Karahutu sme schválili.
Šeliga, Juraj, podpredseda NR SR (2021-02-03):
Pán poslanec Takáč, nech sa páči.
P. Hrušovský, predseda NR SR: (2005-05-24):
K. Mitrík, poslanec: ... jeden poslanec, ktorý predniesol jeden pozmeňujúci návrh...
Zimenová, Zuzana, poslankyňa NR SR (2018-11-28):
Ďakujem pani poslankyni za jej vystúpenie. Koniec koncov sme sa spolu o tom dopoludnia rozprávali, kde som sa jej pýtala, či teda plánuje vystúpiť, lebo by sa naozaj patrilo. Som rada, že tak urobila. Mrzí ma, že tu pravdepodobne dopoludnia nemohla sedieť celý čas a zrejme nebola a nepočula aj tie príspevky z radov členov nášho koaličného, teda nášho koal... (povedané so smiechom), nášho, pardon, klubu SaS, kde sme aj ústami Ondreja Dostála, aj v mojom vystúpení veľmi, veľmi ostro vystúpili práve proti extrémistickým, xenofóbnym náladám a kde sme, kde sme naozaj veľmi racionálne obhajovali aj doterajšie smerovanie zahraničnej politiky a vyslovili obavy z toho, že sa práve táto zahraničná orientácia mení, čiže sme boli v totálnej zhode s vami a je mi veľmi ľúto, že ste nás hodili do jedného vreca, takže len som sa chcela voči tomu ohradiť.
Hrnčiar, Andrej, doterajší podpredseda NR SR (2020-03-20):
Pán poslanec Ján Benčík.
Bublavý, Dušan, poslanec NR SR (2011-07-11):
Ja by som si dovolil reagovať na obidvoch naraz. K ujme ja si myslím, že žiadna ujma nemôže byť žiadneho podnikateľa, ktorý prepustí zamestnanca, či už je to z riadiaceho postu alebo je to obyčajný radový nejaký obchodník. Takže si myslím, že tu môže prísť akurát ku konkurencii. Čiže môže prísť k rozvoju podnikania. A v umeleckých kruhoch v podstate sa nemusí umelec dostať ani k nejakej lepšej role, keby prestúpil, že ide z jedného divadla do druhého. Ale je rok, podpísaný, a nemôže sa v podstate rozvíjať. Takisto to môže byť aj u toho obchodníka, aj u toho umelca. Ja len toľko. Ďakujem pekne.
Stachura, Peter, poslanec NR SR (2023-11-22):
Ďakujem všetkým za faktické poznámky. Bol som vyzvaný otázkou, tak odpoviem Janke Bittó Cigánikovej, že neplatí ma Penta, samozrejme, ani pán Haščák, beriem ako vtip. Čo sa týka toho programu, tak skutočne Kresťanskodemokratické hnutie malo najlepší program z pohľadu pacienta a my sme mali aj program nazvaný Desatoro pre pacienta, program bol skutočne orientovaný na to, čo pacientov trápi. Ďakujem.
Blaha, Ľuboš, podpredseda NR SR (2024-01-17):
Pán poslanec Marek Krajčí.
Paška, Pavol, predseda NR SR (2014-11-08):
Kolegyne, kolegovia, skúste počúvať. Nech sa páči.
Sulík, Richard, predseda NR SR (2011-03-30):
No dovoľte mi prečítať § 146, ktorý znie: „Ak sa počas schôdze Národnej rady vyskytne pochybnosť o postupe podľa tohto zákona, rozhoduje v jednotlivých prípadoch predsedajúci.“ A teraz nasleduje druhá veta: „Na návrh poslanca,“ ja som to hovoril teda ako poslanec, „Národná rada rozhodne bez rozpravy o tom, že predsedajúci rozhodne o pochybnosti o postupe podľa tohto zákona až po predchádzajúcom stanovisku ústavnoprávneho výboru.“ Tak ja si, skrátka, idem vyžiadať stanovisko ústavnoprávneho výboru. To je všetko. Tak keď s tým máte problém, nemusíte za to hlasovať. Ďakujem pekne.
Bugár, Béla, podpredseda NR SR (2018-09-18):
Jaj, tak. (Pokračovanie smiechu v sále.) To ste mali povedať skorej. (Povedané so smiechom.)
Číž, Miroslav, podpredseda NR SR (2015-01-28):
S faktickou poznámkou pán poslanec Martvoň. Uzatváram možnosť prihlásiť sa s faktickou poznámkou. Máte slovo, pán poslanec.
Pčolinský, Peter, podpredseda NR SR (2022-12-08):
Pán poslanec Kočiš.
Fecko, Martin, poslanec NR SR (2012-10-29):
Ďakujem pekne. Pán kolega, ďakujem za to, čo ste povedali, pretože čítali ste mi moje myšlienky. Tam ste spomenuli zdravý rozum. Áno, keď si niekto myslí, že naši predkovia ten zdravý rozum nemali, tak ja si zase myslím, že ho mali, ten výborný, zdravý rozum, pretože nebyť ich, nie sme tu vôbec. A pýtam sa: To my chceme ukázať vzor, kam sa chceme pohnúť, našim ďalším generáciám? Má byť vzor registrované partnerstvo? Otec, mama, to už nebude nič, to proste bude akože alternatíva? No veď sa preberme z toho šoku, hovorím. V Rusku sa hovorí: „Sašjol iz uma.“ Tak dúfam, že u nás toto nebude. Ja sa nestíham nejako čudovať, veď predsa rodina je gro, základ každej spoločnosti. Nebyť rodiny, ktorú nám dali naši predkovia, ani my by sme tu neboli, by sme tu nesedeli. Chceme byť in, in v tomto v Európe? Buďme in v tom, že podporíme rodinu, dáme jej väčšie práva, aby sme ukázali, že, áno, vieme tú rodinu si udržať aj po ďalších tristo generácií, ktoré budú po nás, vážený kolega. Takže ďakujem veľmi pekne, čo ste povedali. A ja s čistým svedomím tento zákon nepodporím, pretože je to proti mojim predkom. A ja sa im chcem pozrieť normálne do očí, keď sa raz s nimi tam niekde hore stretnem. Ďakujem pekne.
Grendel, Gábor, podpredseda NR SR (2022-03-17):
Kolegovia, poprosím vás, nechajte, nevyrušujte naozaj... (Reakcia z pléna.) Pán poslanec Galis, ani vy. Poprosím všetkých.
Bugár, Béla, podpredseda NR SR (2016-09-08):
A už sme to riešili. Predpokladám, že nabudúce sa to nestane, ani v minulosti sa to nestalo. Došlo k chybe, ale viete, keď ste aj vy viedli rokovanie, aj vtedy sa podarilo nám niekedy robiť chybu. Takže už sa to v budúcnosti určite nestane. Pán poslanec Heger – faktická poznámka.
Laurenčík, Milan, podpredseda NR SR (2022-05-04):
Vyhlasujem v tejto chvíli všeobecnú rozpravu za skončenú a pýtam sa, či chce pán minister zaujať stanovisko. Nie. Pán spravodajca, nech sa páči.
Bašistová, Alena, poslankyňa NR SR (2018-06-25):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Saloň, Marián, poslanec NR SR (2021-10-21):
Ďakujem pekne, pán predsedajúci. Je veľká škoda, že pán poslanec Žiak odišiel, lebo jeho vystúpenie presne malo začať tým, že sa mal ospravedlniť pánovi poslancovi Blahovi, akým nechutným spôsobom spomínal jeho nebohého otca. V posledných dňoch sme svedkami, ako je pranierovaný iný opozičný poslanec za jeho vyjadrenie na Facebooku smerom k dcére pani prezidentky a likviduje ho celá spoločnosť. A to, čo dorobil pán Žiak na septembrovej schôdzi smerom k pánovi poslancovi Blahovi, tak dnes presne malo byť to memento, kedy mal vystúpiť a sa mu mal ľudsky ospravedlniť, pretože spomenúť nebohého otca v Národnej rade, ktorá nemala ale nič a nič spoločné s tým vystúpením pred, tak je jedno veľké chrapúnstvo. A je mi veľmi ľúto, že toto, čo teraz on spravil, akým spôsobom sa zachoval tým, že odišiel, to je presne charakteristika toho pána poslanca, akým spôsobom sa správa, akým spôsobom sa vyjadruje a akým spôsobom vie reagovať, resp. nevie reagovať. A je to fakt jedna veľká hanba, to, čo teraz predviedol.
Pčolinský, Peter, podpredseda NR SR (2022-12-06):
Vy kľudne hovorte.
Burian, Jozef, poslanec NR SR (2017-10-17):
Vážený pán predsedajúci, vážený pán minister, vážené dámy a páni, vážené pani poslankyne, vážení páni poslanci, dovoľte, aby som predložil spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa dopĺňa zákon 448/2008 Z. z. o sociálnych službách a o zmene a doplnení zákona 455/1991 o živnostenskom podnikaní. Národná rada svojím uznesením č. 812 z pridelila predmetný návrh zákona na prerokovanie ústavnoprávnemu výboru, Výboru Národnej rady Slovenskej republiky pre financie a rozpočet a Výboru Národnej rady pre sociálne veci. Určila zároveň gestorský výbor, výbor pre sociálne veci. Predmetný návrh zákona prerokovali a odporúčali Národnej rade všetky určené výbory uznesením, máme 25 pozmeňujúcich návrhov, s odporúčaním gestorského výboru schváliť. Gestorský výbor odporúčal hlasovať o návrhu 1 až 25 tak, ako som hovoril, spoločne a s odporúčaním schváliť. Spoločná správa bola schválená uznesením výboru pre sociálne veci a bývanie č. 81 z 10. októbra 2017 a týmto uznesením zároveň poveril mňa ako spoločného spravodajcu, aby som predložil predmetný návrh zákona v pléne Národnej rady Slovenskej republiky. Ďakujem, pán predsedajúci, otvorte rozpravu.
Grendel, Gábor, podpredseda NR SR (2020-06-03):
Ďakujem pekne. Štyri faktické poznámky. Končím možnosť prihlásiť sa s faktickými poznámkami. Ako prvá pani poslankyňa Pleštinská.
Laššáková, Jana, podpredsedníčka NR SR (2014-11-09):
Pán poslanec Poliačik, nech sa páči.
Stančík, Andrej, poslanec NR SR (2021-04-01):
Pán predsedajúci, v rozprave k predmetnej tlači vystúpil len pán poslanec Marián Kéry. Pozmeňujúce a doplňujúce návrhy nepredložil nikto. Pán predsedajúci, dajte, prosím, hlasovať spoločne o pozmeňujúcich a doplňujúcich návrhoch zo správy výboru s odporúčaním gestorského výboru schváliť.
Jarjabek, Dušan, poslanec NR SR (2013-05-28):
Pani poslankyňa, hovoríte tu o závislosti a nezávislosti, samozrejme, politickú mám na mysli. Vy ste boli ako štátna tajomníčka nominantkou KDH a boli ste aj ako ministerka nominantkou KDH. Chcete mi tým povedať, že ste boli nezávislá a boli by ste nezávislá aj akákoľvek nominantka, hoci ste neboli v KDH ako v strane? Ďakujem za odpoveď.